白色芭蕾舞起源於1832年，當時《風仙女》呢齣芭蕾舞劇首次喺法國公演，故仔講述一個蘇格蘭農夫占士為咗追一個有住非人美貌嘅風仙女，而放棄佢喺農村入面嘅愛人，跟住個風仙女入咗森林裏面。當時個芭蕾舞團為咗想突然風仙女嘅超自然氣質而採用咗白色芭蕾舞嘅做法，而嗰個時代盛行嘅浪漫芭蕾舞劇好多都跟從呢種做法，用全白色服裝加輕盈嘅舞步表現女性靈異生物嘅氣質－歷史學家一般認為，呢個就係白色芭蕾舞嘅起源。